पिछले पांच साल में यह सर्वश्रेष्ठ क्षेत्ररक्षण टीम : रैना  
भारत के कार्यवाहक कप्तान सुरेश रैना ने कहा है कि वेस्टइंडीज के खिलाफ फिलहाल खेल रही भारतीय टीम पिछले पांच साल में सर्वश्रेष्ठ फील्डिंग टीम है।
क्षेत्ररक्षण कभी भी भारत की ताकत नहीं रहा, लेकिन भारत के कार्यवाहक कप्तान सुरेश रैना ने कहा है कि वेस्टइंडीज के खिलाफ फिलहाल खेल रही भारतीय टीम पिछले पांच साल में सर्वश्रेष्ठ फील्डिंग टीम है। रैना ने कहा, मेरी नजर में यह पिछले पांच साल में सर्वश्रेष्ठ फील्डिंग टीम है।  टीम के नए फील्डिंग कोच ट्रेवर पेनी ने कहा कि मौजूदा टीम में चार-पांच खिलाड़ी बेहतरीन फील्डर हैं। उन्होंने कहा, टीम में कम से कम चार पांच खिलाड़ी ऐसे हैं, जो बेहतरीन फील्डर हैं। इनमें रैना, मनोज तिवारी, विराट कोहली, एस बद्रीनाथ शामिल हैं।  मौजूदा कैरेबियाई दौरे पर भारत के अभ्यास सत्र शानदार रहे हैं। सबीना पार्क में अभ्यास के दौरान रोहित शर्मा, रैना और बद्रीनाथ ने स्लिप में बेहतरीन कैच लपके। एंटीगा से लंबी फ्लाइट और थकाऊ हालात के बावजूद भारतीय टीम के जोश में कोई कमी नहीं आई।